গাদ্দাফি স্টেডিয়াম (উর্দু: قذافی اسٹیڈیم‎‎ / ALA-LC: Qaẕẕāfī Isṭeḍiyam) পাকিস্তানের লাহোরে অবস্থিত আন্তর্জাতিকমানের ক্রিকেট মাঠ। বিশিষ্ট স্থপতি ও প্রকৌশলী নাসরেদিন মুরাত-খান এর নকশা প্রণয়ন করেন। ১৯৫৯ সালে মিয়া আব্দুল খালিক এন্ড কোম্পানি এর অবকাঠামো নির্মাণ কার্য পরিচালনা করে। ১৯৯৬ সালের ক্রিকেট বিশ্বকাপের চূড়ান্ত খেলা এখানেই অনুষ্ঠিত হয়। ৬০,৪০০ দর্শক ধারণ ক্ষমতাবিশিষ্ট এ স্টেডিয়ামটি পাকিস্তানের সর্ববৃহৎ স্টেডিয়াম। এছাড়াও, বৈশ্বিক পর্যায়ে ক্রিকেট স্টেডিয়াম হিসেবে এর অবস্থান পঞ্চম। ১৯৯০ সালের হকি বিশ্বকাপ ফাইনাল খেলাও এখানেই অনুষ্ঠিত হয়েছিল।